Die ligging van Gamma Microscopii (in die rooi sirkel).
Spektraaltipe G6 III
Regte klimming 21h 01m 17.46047s
Deklinasie -32° 15′ 27.9574″
Skynmagnitude (m) 4,680
Absolute magnitude (M) 0,49
Massa (M☉) 2,5
Radius (R☉) 10
Ligsterkte (L☉) 64
Ouderdom (jaar) 620 miljoen
Temperatuur (K) 5 050
Afstand (ligjaar) 223
Metaalinhoud [Fe/H] -0,22 ± 0,11
CD−32 16353, CPD−32 6269, FK5 1550, GC 29331, HD 199951, HIP 103738, HR 8039, SAO 212636, WDS 21013-3215A.
Gamma Microscopii (afgekort as γ Mic) is die helderste ster in die sterrebeeld Mikroskoop (Microscopium). Dit het ’n skynbare magnitude van 4,68, wat te dof is om uit stadsgebiede te sien. Volgens parallaksmetings is dit sowat 223 ligjare van die Son af.
Die ster se sterreklassifikasie is G6 III, wat beteken dit is ’n G-tipe reusester. Dit verbrand helium in sy kern en is deel van die rooiklonttak, hoewel sy metaalinhoud (die elemente swaarder as waterstof en helium) laag is vir ’n lid van dié groep sterre. Sy effektiewe temperatuur is 5 050 K, wat dit die tipiese geel kleur van ’n G-tipe ster gee.
Dit is al ’n moontlike lid van die Ursa Major-groep sterre genoem wat ’n oorsprong en beweging deur die ruimte deel. Die ster was omtrent 3,8 miljoen jaar gelede sowat 6 ligjare van die Son af. Dit sou toe ’n skynbare magnitude van -3 gehad het en helderder gewees het as wat Sirius nou is. Sowat 3,9 miljoen jaar gelede het dit waarskynlik binne 1,14 tot 3,45 ligjare van die Son verbybeweeg – moontlik naby en groot genoeg om die Oortwolk te versteur.
Gamma Microscopii het ’n visuele dubbelstermetgesel, CCDM J21013-3215B, teen ’n hoekskeiding van 26 boogsekondes. Dié ster het ’n skynbare magnitude van sowat 13,7.
Johann Bayer het nie self die Bayer-naam γ Microscopii aan die ster gegee nie – dit het die Flamsteed-naam 1 Piscis Austrini gehad voordat Nicolas-Louis de Lacaille die sterrebeeld Mikroskoop in 1756 geskep het.
↑ 1,0 1,1 Montes, D. et al. (November 2001), "Late-type members of young stellar kinematic groups - I. Single stars", Monthly Notices of the Royal Astronomical Society 328 (1): 45–63, doi:10.1046/j.1365-8711.2001.04781.x, Bibcode: 2001MNRAS.328...45M, http://eprints.ucm.es/30941/1/castrorubio18libre.pdf
↑ 3,0 3,1 3,2 3,3 Jennens, P. A.; Helfer, H. L. (September 1975), "A new photometric metal abundance and luminosity calibration for field G and K giants.", Monthly Notices of the Royal Astronomical Society 172: 667–679, doi:10.1093/mnras/172.3.667, Bibcode: 1975MNRAS.172..667J
↑ 4,0 4,1 King, Jeremy R. et al. (April 2003), "Stellar Kinematic Groups. II. A Reexamination of the Membership, Activity, and Age of the Ursa Major Group", The Astronomical Journal 125 (4): 1980–2017, doi:10.1086/368241, Bibcode: 2003AJ....125.1980K
↑ 5,0 5,1 5,2 5,3 5,4 5,5 Gamma Mic, Stars, Jim Kaler. Besoek op 19 Maart 2015.
↑ 7,0 7,1 Kubiak, M. et al. (June 2002), "Metal Abundance of Red Clump Stars in Baade's Window", Acta Astronomica 52: 159–175, Bibcode: 2002AcA....52..159K
↑ Simbad. Centre de données astronomiques de Strasbourg http://simbad.u-strasbg.fr/simbad/sim-basic?Ident=HD+20794. Ontbrekende of leë |title= (help), SIMBAD. Besoek op 20 November 2008.
↑ 9,0 9,1 Entry 21013-3215, The Washington Double Star Catalog, United States Naval Observatory. Besoek op 20 November 2008.
↑ García-Sánchez, J.; Weissman, P. R.; Preston, R. A.; Jones, D. L.; Lestrade, J.-F.; Latham, D. W.; Stefanik, R. P.; Paredes, J. M. (2001), "Stellar encounters with the solar system", Astronomy and Astrophysics 379 (2): 634–659, doi:10.1051/0004-6361:20011330, Bibcode: 2001A&A...379..634G, http://www.aanda.org/articles/aa/pdf/2001/44/aah2819.pdf
↑ (2015) “Close encounters of the stellar kind”. Astronomy & Astrophysics 575: 13. doi:10.1051/0004-6361/201425221. A35.
↑ Wagman, M. (Augustus 1987). “Flamsteed's Missing Stars”. Journal for the History of Astronomy, Vol.18, NO. 3/AUG, P.209, 1987 18. doi:10.1177/002182868701800305.
Ontsluit van "https://af.wikipedia.org/w/index.php?title=Gamma_Microscopii&oldid=2015090"
Die bladsy is laas op 13 Julie 2019 om 11:20 bygewerk.